Source: https://beta.e-justice.europa.eu/354/SL/small_claims?MALTA&init=true&member=1
Timestamp: 2019-10-21 15:17:20+00:00
Document Index: 1119763

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Za izdajanje odločb v evropskem postopku v sporih majhne vrednosti sta pristojni sodišče za spore majhne vrednosti (Malta) in sodišče za spore majhne vrednosti (Gozo).
Kontaktni podatki teh sodišč:
Telefon: +356 25902000
E-naslov: courts.justice@gov.mt
Naslov: Courts of Justice, Republic Street, Valletta, VLT2000, Malta.
Telefon: +356 22156650
E-naslov: gozocourts.mgoz@gov.mt
Naslov: Gozo Courts and Tribunals, Cathedral Square, Victoria VCT1821, Gozo.
Sprejemljivi načini sporočanja so: osebno v tajništvu sodišča, pošta, telefaks in elektronska pošta.
Če zahtevek vloži potrošnik zoper osebo, ki opravlja gospodarsko dejavnost, praktično pomoč zagotavlja naslednji organ: ECC-Net Malta – European Consumer Centre Malta (evropski potrošniški center na Malti). Njegov naslov:
E-naslov: ecc.malta@gov.mt
Če zahtevek vloži oseba, ki opravlja gospodarsko dejavnost, zoper drugo osebo, ki opravlja gospodarsko dejavnost, praktično pomoč zagotavlja Malta Enterprise. Naslov:
E-naslov: info@maltaenterprise.com
Procesni zakoni Malte ne določajo uporabe elektronskih metod kot sredstva obveščanja. Uporaba elektronskih metod za namene obveščanja ni predvidena niti ni dopustna.
Nobena oseba ali strokovnjak nima take obveznosti.
Takse so: 40 EUR za vložitev obrazca A in 7,20 EUR za vsako obvestilo, vročeno nasprotnim strankam. Če se uporabi obrazec C, taksa znaša 25 EUR in 7,20 EUR za vsako obvestilo. Za člen 15a je metoda plačevanja bančno nakazilo.
Pritožbe zoper odločbe sodišča za spore majhne vrednosti (Malta) se lahko vložijo pri pritožbenem sodišču (v okviru nižje pristojnosti) na Malti, pritožbe zoper odločbe sodišča za spore majhne vrednosti (Gozo) pa se lahko vložijo pri pritožbenem sodišču (v okviru nižje pristojnosti) na otoku Gozo.
V skladu s členom 8 poglavja 380 Zakonodaje Malte se lahko pritožba vloži z vlogo v dvajsetih dneh od datuma odločbe. Člen 8(2) določa, da se lahko pritožba ne glede na znesek zahtevka vedno vloži v naslednjih primerih:
(a) v vseh zadevah v zvezi s pristojnostjo sodišča;
(b) o vseh vprašanjih zastaranja;
(c) o vseh kršitvah določb člena 7(2) poglavja 380. Ta člen določa, da sodišče začasno ustavi postopek, če se z obrambo poskuša izogniti zahtevku z vprašanjem, ki ni v pristojnosti sodišča, in/ali če pred pristojnim sodiščem poteka postopek, katerega izid bi vplival na zahtevek pred sodiščem;
(d) kadar je sodišče delovalo v nasprotju s pravili o nepristranskosti in pravičnosti ter je takšno dejanje vplivalo na pravice pritožnika.
Zahteve za preskus v skladu s členom 18 Uredbe se predložijo sodišču za spore majhne vrednosti (Malta ali Gozo).
Sprejemljiv jezik je malteščina.
Odvisno od prebivališča osebe, zoper katero je predlagana izvršba, je za izvršbo pristojno magistratno sodišče (Malta) oziroma magistratno sodišče (Gozo).